დანართი №4

ელექტროენერგიის წარმოების ტარიფების გაანგარიშების მეთოდოლოგია

თავი I. ზოგადი დებულებები

მუხლი 1. მიზანი  
1. ელექტროენერგიის წარმოების ტარიფების გაანგარიშების მეთოდოლოგიის (შემდგომში – მეთოდოლოგია) მიზანია „ენერგეტიკისა და წყალმომარაგების შესახებ“ საქართველოს კანონის მოთხოვნათა შესაბამისად ელექტროენერგიის წარმოების ტარიფების გაანგარიშების წესისა და პრინციპების განსაზღვრა იმ ელექტროსადგურებისთვის, რომელთა მიმართაც ვრცელდება ელექტროენერგიის მწარმოებელზე კანონმდებლობის შესაბამისად საქართველოს მთავრობის მიერ დაკისრებული საჯარო მომსახურების ვალდებულება.
2. მეთოდოლოგია არ ვრცელდება გარანტირებული სიმძლავრის წყაროს სტატუსის მქონე ელექტროსადგურებზე.  
3. მეთოდოლოგიით ტარიფების გაანგარიშებისას გამოიყენება საერთაშორისო პრაქტიკაში მიღებული წამახალისებელი რეგულირების („ზღვრული შემოსავლების“ რეგულირება) პრინციპები, რომლებიც უზრუნველყოფს საწარმოს ფუნქციონირების ეფექტიანობის ზრდის სტიმულირებას.

მუხლი 2. ტერმინთა განმარტებები
1. მეთოდოლოგიაში გამოყენებულ ტერმინებს აქვს შემდეგი მნიშვნელობა:
ა) ელექტროენერგიის წარმოების ტარიფი – წარმოებული ელექტროენერგიის რეგულირებული ფასი რეგულირებული საწარმოს მფლობელობაში არსებული რეგულირებული ელექტროსადგურისთვის;
ბ) რეგულირებული ელექტროსადგური – რეგულირებული საწარმოს მფლობელობაში არსებული ელექტროსადგური, რომელთან მიმართებაშიც ვრცელდება რეგულირებულ საწარმოზე კანონმდებლობის შესაბამისად დაკისრებული საჯარო ვალდებულება;
გ) რეგულირებული საქმიანობა – რეგულირებული საწარმოს მიერ რეგულირებული ელექტროსადგურის მეშვეობით ელექტროენერგიის წარმოების საქმიანობა, რომელიც რეგულირდება კომისიის მიერ „ელექტროენერგეტიკისა და წყალმომარაგების შესახებ“ საქართველოს კანონის შესაბამისად;
დ) რეგულირებული საწარმო – ელექტროენერგიის მწარმოებელი, რომელსაც კანონმდებლობის შესაბამისად ეკისრება საჯარო მომსახურების ვალდებულება;
2. მეთოდოლოგიაში გამოყენებულ სხვა ტერმინებს აქვს იგივე მნიშვნელობა, რაც განსაზღვრულია „ენერგეტიკისა და წყალმომარაგების შესახებ“ საქართველოს კანონით და კომისიის მიერ დამტკიცებული ელექტროენერგიის გადაცემის, განაწილების და საბალანსო და დამხმარე მომსახურებების ბაზრის ოპერატორის ტარიფების გაანგარიშების მეთოდოლოგიით.


მუხლი 3. ძირითადი პრინციპები
1. მეთოდოლოგია და მის საფუძველზე დადგენილი ტარიფები: 
ა) იცავს მომხმარებელს მონოპოლიური ფასებისაგან;
ბ) ხელს უწყობს რეგულირებულ საწარმოს ფინანსური ამონაგების ზრდას ექსპლუატაციისა და მართვის ეფექტიანობის გაზრდის გზით;
გ) ხელს უწყობს რეგულირებული საწარმოს სტაბილურ და საიმედო ფუნქციონირებას;
დ) უზრუნველყოფს რეგულირებული საწარმოსათვის გამჭვირვალე, სტაბილური და სამართლიანი სატარიფო განაკვეთების დაწესებას.
2. რეგულირებული საწარმოს რეგულირებადი დანახარჯების ბაზის სტრუქტურის განსაზღვრისას გამოიყენება „სამშენებლო ბლოკების“ მიდგომის მეთოდი. ამ მეთოდით განსაზღვრული რეგულირებადი დანახარჯების ბაზა შედგება შემდეგი კომპონენტებისაგან:
ა) კაპიტალური დანახარჯები;
ბ) კონტროლირებადი საოპერაციო დანახარჯები;
გ) არაკონტროლირებადი საოპერაციო დანახარჯები;
დ) უბალანსობის ხარჯი;
ე) კორექტირების კომპონენტი.
3. უბალანსობის ხარჯის, კაპიტალური დანახარჯების და არაკონტროლირებადი საოპერაციო დანახარჯების, აგრეთვე კონტროლირებადი საოპერაციო დანახარჯების საპროგნოზო ნაწილის (spOpex, ასეთის არსებობის შემთხვევაში) გაანგარიშება ხორციელდება საბაზისო წლის დანახარჯების მარეგულირებელი აუდიტის შედეგებისა და სატარიფო რეგულირების პერიოდისათვის საპროგნოზო დანახარჯების გათვალისწინებით, რომლის კორექტირება ხორციელდება „დანახარჯები პლუს“ მეთოდით, მეთოდოლოგიით განსაზღვრული კორექტირების პრინციპების შესაბამისად.
4. საბაზისო წლის დანახარჯების მარეგულირებელი აუდიტის შედეგებზე დაყრდნობით განსაზღვრულ კონტროლირებად საოპერაციო დანახარჯებთან მიმართებაში გამოიყენება „წამახალისებელი რეგულირების“ მექანიზმები, რაც გულისხმობს რეგულირებული საწარმოსათვის დანახარჯების ოპტიმიზაციის მიზნით გარკვეული სტიმულების დაწესებას, წინამდებარე მეთოდოლოგიით განსაზღვრული პრინციპების შესაბამისად.
5. იმ შემთხვევაში, თუ დანახარჯების მარეგულირებელი აუდიტის შედეგად გამოვლინდა კომისიის მიერ 2014 წლის 30 ივლისის №14 დადგენილებით დამტკიცებული „ელექტროენერგეტიკის სექტორში დანახარჯების მარეგულირებელი აუდიტის წესის“ მე-7 მუხლის მე-3 პუნქტით განსაზღვრული პერიოდის ინფორმაცია, რომლის იდენტიფიცირებაც არ მოხდა წინა სატარიფო წლის (წლების) ტარიფების გაანგარიშებისას, კომისია უფლებამოსილია აღნიშნული ინფორმაცია გამოიყენოს საბაზისო წლის აუდიტის შედეგების კორექტირებისთვის. კორექტირება განხორციელდება მეთოდოლოგიის IV თავში ასახული პრინციპების გათვალისწინებით.
6. კომისიის მიერ ტარიფები იანგარიშება დამატებული ღირებულების გადასახადის (დღგ) გარეშე.


მუხლი 4. სატარიფო რეგულირების და ტარიფების დადგენის პერიოდი
1. სატარიფო რეგულირების პერიოდი (n) განისაზღვრება 3 კალენდარული წლით. 
2. კომისია ტარიფებს ადგენს სატარიფო რეგულირების მთელი პერიოდისთვის, ხოლო დადგენილი ტარიფების კორექტირება ხორციელდება მეთოდოლოგიის შესაბამისად. 
3. იმ შემთხვევაში, თუ რეგულირებულ ელექტროსადგურს მეთოდოლოგიის ფარგლებში პირველად უდგინდება ტარიფი, კომისია უფლებამოსილია, შესაბამისი ტარიფის მოქმედების ვადა განსაზღვროს მიმდინარე რეგულირების პერიოდის ბოლომდე ან მომდევნო სატარიფო რეგულირების პერიოდის ჩათვლით.
4. კაპიტალის საშუალო შეწონილი ღირებულების (WACC) ძირითადი კომპონენტების სიდიდეებისა და ეფექტიანობის (X – ფაქტორი) ფაქტორის ფიქსირებულ განაკვეთებს კომისია ადგენს სატარიფო რეგულირების მთელი პერიოდისათვის. 


თავი II. რეგულირებადი დანახარჯების გაანგარიშება

მუხლი 5. რეგულირებადი დანახარჯების ბაზა სატარიფო წლისთვის
რეგულირებადი დანახარჯების ბაზა სატარიფო რეგულირების პერიოდის შესაბამისი (t+i) სატარიფო წლისთვის იანგარიშება შემდეგი ფორმულით: 

RCB t+i = CAPEXt+i + cOPEXt+i + ncOPEXt+i + ICt+i + TVCORRt+i          (1),
სადაც:
	i
	–
	სატარიფო წლის რიგითი ნომერი სატარიფო რეგულირების პერიოდში (1≤i≤n);

	[image: ]
	–
	რეგულირებული ელექტროსადგურის რეგულირებადი დანახარჯების ბაზა შესაბამისი სატარიფო წლისთვის (ლარი);

	–
	რეგულირებული ელექტროსადგურის კაპიტალური დანახარჯები შესაბამისი სატარიფო წლისთვის (ლარი);

	–
	რეგულირებული ელექტროსადგურის კონტროლირებადი საოპერაციო დანახარჯები შესაბამისი სატარიფო წლისთვის (ლარი);

	–
	რეგულირებული ელექტროსადგურის არაკონტროლირებადი საოპერაციო დანახარჯები შესაბამისი სატარიფო წლისთვის (ლარი);

	ICt+i
	–
	რეგულირებული ელექტროსადგურის მიერ წარმოებული ელექტროენერგიით ელექტროენერგიის ბაზრებზე ვაჭრობისას წარმოქმნილი უბალანსობის ხარჯი შესაბამისი სატარიფო წლისთვის, რომელიც იანგარიშება მეთოდოლოგიის მე-13 მუხლის შესაბამისად (ლარი);

	–
	დანახარჯების კორექტირების მაჩვენებელი, რომელიც გაიანგარიშება მეთოდოლოგიის მე-18 მუხლის შესაბამისად (ლარი).




მუხლი 6. კაპიტალური დანახარჯები
სატარიფო რეგულირების პერიოდის შესაბამისი (t+i) სატარიფო წლისთვის კაპიტალური დანახარჯები იანგარიშება შემდეგი ფორმულით:

 (2),

სადაც: 
	i
	–
	სატარიფო წლის რიგითი ნომერი სატარიფო რეგულირების პერიოდში (1≤i≤n);

	CAPEX t+i
	–
	რეგულირებული ელექტროსადგურის კაპიტალური დანახარჯები შესაბამისი სატარიფო წლისთვის (ლარი);

	RAB t+i 
	–
	რეგულირებული ელექტროსადგურის რეგულირებადი აქტივების ბაზის ღირებულება შესაბამისი სატარიფო წლისთვის (ლარი);

	WACC t+i
	–
	რეგულირებადი აქტივების ბაზაზე ამონაგების ნორმა შესაბამისი სატარიფო წლისთვის (პროცენტი);

	D t+i 
	–
	წლიური ცვეთა/ამორტიზაცია შესაბამისი სატარიფო წლისთვის (ლარი).




მუხლი 7. რეგულირებადი აქტივების ბაზა 
1.	რეგულირებადი აქტივის ღირებულება განისაზღვრება ისტორიული ღირებულების შეფასების მეთოდით. 
2.	იმ შემთხვევაში, როდესაც რეგულირებადი აქტივის ღირებულება არ დგინდება ამ მუხლის პირველი პუნქტით განსაზღვრული მეთოდით, კომისია იყენებს აქტივის აღდგენითი ღირებულებით შეფასების მეთოდს. 
3.	სახელმწიფოს მიერ სახელმწიფო ქონების (აქტივების) პრივატიზების შემთხვევაში რეგულირებადი აქტივების საწყის ისტორიულ ღირებულებად მიიჩნევა ქონების საპრივატიზაციო ღირებულება, შესაბამისი საპრივატიზაციო პირობების გათვალისწინებით.
4.	სახელმწიფო/მუნიციპალურ კონტროლს დაქვემდებარებული რეგულირებული საწარმოების შემთხვევაში რეგულირებადი აქტივების ისტორიულ ღირებულებად მიიჩნევა რეგულირებული საწარმოს კაპიტალში შეტანილი ან/და საწარმოთა შერწყმის (გაერთიანება, მიერთება) შედეგად მიღებული რეგულირებადი აქტივების საბალანსო ღირებულება, იმ შემთხვევაში თუ აღნიშნული რეგულირებადი აქტივების ისტორიული ღირებულების დადგენა შეუძლებელია.
5.	რეგულირებული საწარმოს მიერ რეგულირებადი აქტივების სხვა საწარმოზე გაყიდვის შემთხვევაში, კომისია შესაბამისი ტარიფის გაანგარიშებისას არ გაითვალისწინებს რეგულირებადი აქტივის ხელმეორედ გაყიდვის ღირებულებას და იხელმძღვანელებს ამავე აქტივის ისტორიული ღირებულებით.
6. კომისია რეგულირებული საწარმოს რეგულირებადი აქტივების ბაზაში ასახავს ტარიფის გაანგარიშების წლისა და სატარიფო რეგულირების პერიოდის სატარიფო წლებისთვის (გარდა ბოლო სატარიფო წლისა) დაგეგმილ ინვესტიციებს, კომისიის მიერ დადგენილი წესით შეთანხმებული საინვესტიციო გეგმის შესაბამისად. 
7. თუ რეგულირებული საწარმოს მიერ დაგეგმილი ინვესტიციები (კონკრეტული საინვესტიციო პროექტი) არ განხორციელდა კომისიის მიერ შეთანხმებული საინვესტიციო გეგმით განსაზღვრულ პერიოდში (არ დასრულდა საინვესტიციო გეგმით გათვალისწინებული შესაბამისი სატარიფო წლის ბოლომდე), ასეთი ინვესტიციები განიხილება, როგორც დაუმთავრებელი მშენებლობა და აღნიშნულ ინვესტიციაზე რეგულირებული საწარმოს მიერ მიღებული კაპიტალური დანახარჯები ექვემდებარება კორექტირებას მეთოდოლოგიის შესაბამისად. 
8. კომისია უფლებამოსილია, ტარიფის გაანგარიშებისას არ გაითვალისწინოს რეგულირებული საწარმოს მიერ შესაბამის პერიოდში ფაქტობრივად განხორციელებული ის ინვესტიცია, რომელიც არ შეთანხმებულა კომისიასთან კანონმდებლობით დადგენილი წესით და არ იქნა მიჩნეული მიზანშეწონილად ან/და  გონივრულად.
9. რეგულირებადი აქტივების ბაზაში არ მონაწილეობს:
ა) ინვესტიცია, რომელსაც კომისია არ მიიჩნევს დასაბუთებულად და გონივრულად;
ბ) ინვესტიციის ის ნაწილი, რომელიც აღემატება გონივრული დანახარჯის ოდენობას და რეგულირებული საწარმოს მიერ არ იქნა გაწეული მინიმალური დანახარჯების პრინციპის შესამაბისად;
გ) რეგულირებად საქმიანობაში გამოუყენებელი აქტივები;
დ) დაუმთავრებელი მშენებლობა.
10. სატარიფო მიზნებისთვის კომისია რეგულირებადი აქტივების ბაზის ღირებულებას შეამცირებს ინვესტიციის იმ ნაწილით, რომელიც დაფინანსებულია მესამე მხარის მიერ. ასევე, კომისია უფლებამოსილია რეგულირებადი აქტივების ბაზის ღირებულებაში არ გაითვალისწინოს რეგულირებული საწარმოს წილის/აქციების მფლობელის მიერ კაპიტალში შეტანილი მესამე მხარისაგან გადაცემული აქტივის ღირებულება, თუ რეგულირებული საწარმოს წილის/აქციების მფლობელს ან მესამე მხარეს წარმოადგენს სახელმწიფო ან საწარმო, რომლის წილის/აქციების არანაკლებ 50%-ს ფლობს სახელმწიფო. მესამე მხარის მონაწილეობით შექმნილი აქტივები საწარმოს მიერ უნდა აღირიცხოს განცალკევებულად.
11. კომისია ამ მუხლის მე-9 პუნქტის „დ“ ქვეპუნქტით განსაზღვრული აქტივის თვითღირებულებაში გაითვალისწინებს მშენებლობის პროცესში რეგულირებული საწარმოს მიერ მშენებლობის დაფინანსებისათვის აღებული გრძელვადიანი სესხის ფაქტობრივი წლიური საპროცენტო განაკვეთის ოდენობით გადახდილი სესხის პროცენტის კაპიტალიზირებულ ღირებულებას, მაგრამ არაუმეტეს მეთოდოლოგიით განსაზღვრული სესხის ღირებულების (rd) განაკვეთისა. 
12.	რეგულირებული საწარმოს რეგულირებადი აქტივების ბაზის ღირებულება განისაზღვრება ამ ბაზაში ჩართული რეგულირებადი აქტივების წმინდა საბალანსო ღირებულებით.
13. სატარიფო რეგულირების მიზნებისთვის საკანონმდებლო აქტების და კომისიის მიერ დამტკიცებული სამართლებრივი აქტებით დადგენილი მოთხოვნის შემთხვევაში კომისია ვალდებულია, ხოლო სხვა ნორმატიული აქტებით დადგენილი მოთხოვნის შემთხვევაში კომისია უფლებამოსილია, ტარიფში ასახოს   ზემოაღნიშნული კანონმდებლობის მოთხოვნის საფუძველზე რეგულირებული საწარმოს მიერ ექსპლუატაციიდან გაყვანილი რეგულირებადი აქტივების შესაბამისი კაპიტალური დანახარჯები. ამასთან, კომისია უფლებამოსილია ზემოაღნიშნული აქტივები განიხილოს რეგულირებად აქტივებად მათი სასიცოცხლო ვადის ამოწურვამდე ან შესაბამისი სატარიფო წლის რეგულირებადი დანახარჯების ბაზაში ერთჯერადად  ასახოს აღნიშნული აქტივების წმინდა საბალანსო ღირებულება.
14. რეგულირებადი აქტივების ბაზის ღირებულება სატარიფო რეგულირების პერიოდის შესაბამისი (t+i) სატარიფო წლის დასაწყისისთვის იანგარიშება შემდეგი ფორმულით:

[image: ][image: ]  (3),
სადაც:
	i
	–
	სატარიფო წლის რიგითი ნომერი სატარიფო რეგულირების პერიოდში (1≤i≤n);

	RAB t+i
	–
	რეგულირებადი აქტივების ბაზის ღირებულება სატარიფო რეგულირების პერიოდის შესაბამისი სატარიფო წლის დასაწყისში (ლარი);

	TA t-1 
	–
	მატერიალური აქტივების წმინდა საბალანსო ღირებულება საბაზისო წლის ბოლოს (ლარი);

	IA t-1 
	–
	არამატერიალური აქტივების წმინდა საბალანსო ღირებულება საბაზისო წლის ბოლოს (ლარი);

	TP t-1 
	–
	მესამე მხარის დაფინანსებით შექმნილი აქტივების წმინდა საბალანსო ღირებულება საბაზისო წლის ბოლოს (ლარი);

	RA t+j
	–
	ტარიფის გაანგარიშების და სატარიფო რეგულირების პერიოდის შესაბამისი სატარიფო წლის საინვესტიციო გეგმის ფარგლებში ექსპლუატაციიდან გასაყვანი აქტივების წმინდა საბალანსო ღირებულება (ლარი);

	pINV t+j 
	–
	კომისიის მიერ დადგენილი წესით შეთანხმებული რეგულირებული ელექტროსადგურის საინვესტიციო გეგმით გათვალისწინებული (დაგეგმილი) აქტივების ღირებულება სატარიფო რეგულირების პერიოდის შესაბამისი სატარიფო წლისთვის (ლარი);

	D t+j 
	–
	წლიური ცვეთა/ამორტიზაცია სატარიფო რეგულირების პერიოდის შესაბამისი სატარიფო წლისთვის, რომელიც ერიცხება არსებულ და დაგეგმილ მატერიალურ და არამატერიალურ აქტივებს (ლარი);

	pTP t+j 
	–
	მესამე მხარის დაფინანსებით შექმნილი აქტივების ღირებულება სატარიფო რეგულირების პერიოდის შესაბამისი სატარიფო წლისთვის (ლარი);

	pDTP t+j
	–
	მესამე მხარის დაფინანსებით შექმნილ აქტივებზე დარიცხული წლიური ცვეთა/ამორტიზაცია სატარიფო რეგულირების პერიოდის შესაბამისი სატარიფო წლისთვის (ლარი).




მუხლი 8. ცვეთა/ამორტიზაცია
1. 2014 წლის 1 იანვრის შემდეგ ექსპლუატაციაში შესულ აქტივებთან დაკავშირებით გამოიყენება ცვეთის წრფივი დარიცხვის მეთოდით განსაზღვრული, აქტივის ექსპლუატაციაში შესვლის წლისათვის მოქმედი კომისიის მიერ დამტკიცებული სატარიფო რეგულირებას დაქვემდებარებული საწარმოების რეგულირებადი აქტივების ცვეთა/ამორტიზაციის ნორმები.
2. 2014 წლის 1 იანვრამდე ექსპლუატაციაში შესულ აქტივებთან დაკავშირებით კომისია ითვალისწინებს რეგულირებული საწარმოს მიერ გამოყენებულ ცვეთა/ამორტიზაციის ნორმებს, ხოლო ამ ინფორმაციის ვერმოძიების შემთხვევაში კომისია უფლებამოსილია გამოიყენოს საქართველოს საგადასახადო კოდექსით განსაზღვრული საამორტიზაციო ანარიცხების გაანგარიშების წესი ან კომისიის მიერ დამტკიცებული სატარიფო რეგულირებას დაქვემდებარებული საწარმოების რეგულირებადი აქტივების ცვეთა/ამორტიზაციის ნორმები.


მუხლი 9. კაპიტალის საშუალო შეწონილი ღირებულება
1. რეგულირებადი აქტივების ბაზაზე ამონაგების ნორმა განისაზღვრება კაპიტალის საშუალო შეწონილი ღირებულების (WACC) მეთოდით.
2. კაპიტალის საშუალო შეწონილი ღირებულება (WACC) და მოკლევადიანი სესხის საპროცენტო განაკვეთის (rd) უცვლელია სატარიფო რეგულირების პერიოდის განმავლობაში.
3.კაპიტალის საშუალო შეწონილი ღირებულება (WACC) გადასახადებამდე ყოველი სატარიფო რეგულირების პერიოდისათვის იანგარიშება შემდეგი ფორმულით:	

სადაც:
	WACCგადასახადებამდე
	–
	კაპიტალის საშუალო შეწონილი ღირებულება გადასახადებამდე (პროცენტი);

	g
	–
	სესხის წილი (პროცენტი);

	rd
	–
	სესხის ღირებულება (პროცენტი);

	re
	–
	საკუთარი კაპიტალის ღირებულება (პროცენტი);

	T
	–
	მოგების გადასახადი (პროცენტი).



4. საკუთარი კაპიტალის ღირებულება იანგარიშება შემდეგი ფორმულით:

re = (rrf - ds) + cr + β × mp	 (5),

სადაც: 
	rrf
	–
	ურისკო საპროცენტო განაკვეთი (პროცენტი);

	ds
	–
	ქვეყნის დეფოლტ რისკი (პროცენტი);

	cr
	–
	ქვეყნის რისკი (პროცენტი)

	mp
	–
	ბაზრის რისკის პრემია (პროცენტი);

	β
	–
	სექტორული რისკის კოეფიციენტი.



5. კომისიის მიერ კაპიტალის საშუალო შეწონილი ღირებულების (WACC) განსაზღვრისათვის სესხის წილი (g) მთლიან კაპიტალში გაითვალისწინება 60%-ის ოდენობით.


მუხლი 10. საოპერაციო დანახარჯები
1. მეთოდოლოგიის მიზნებისათვის საოპერაციო დანახარჯები შედგება ორი ნაწილისაგან:
ა) კონტროლირებადი საოპერაციო დანახარჯები; 
ბ) არაკონტროლირებადი საოპერაციო დანახარჯები.
2. საოპერაციო დანახარჯებმა უნდა უზრუნველყოს რეგულირებული საწარმოსათვის შესაბამის რეგულირებად საქმიანობაზე გასაწევი დანახარჯების ანაზღაურება, მათ შორის:
ა) ექსპლუატაციისა და მომსახურების დანახარჯები;
ბ) ადმინისტრაციული და საერთო დანახარჯები.
3. საოპერაციო დანახარჯები უზრუნველყოფს მესამე მხარის დაფინანსებით შექმნილი აქტივების მომსახურებასთან დაკავშირებული დანახარჯების (მათ შორის: მიმდინარე რემონტის, შენახვა-ექსპლუატაციისა და სხვა დანახარჯების) ანაზღაურებას.
4. სატარიფო რეგულირების პერიოდისთვის ტარიფის გაანგარიშებისას გაითვალისწინება კომისიის მიერ 2014 წლის 30 ივლისის №14 დადგენილებით დამტკიცებული „ელექტროენერგეტიკის სექტორში დანახარჯების მარგულირებელი აუდიტის წესის“ შესაბამისად აუდირებული საბაზისო წლის ის საოპერაციო დანახარჯები, რომლებიც დასაბუთებული, გონივრული და სამართლიანია. 
5. კომისია უფლებამოსილია სატარიფო რეგულირების პერიოდის ტარიფის გაანგარიშებისას გაითვალისწინოს საპროგნოზო ტექნიკურ-ეკონომიკური მონაცემები, რომლებიც არ წარმოადგენს საბაზისო წლის მონაცემებს, თუმცა კომისიის მიერ მიიჩნევა დასაბუთებულად, გონივრულად და სამართლიანად.


მუხლი 11. კონტროლირებადი საოპერაციო დანახარჯები  
1. კონტროლირებად საოპერაციო დანახარჯებში გაითვალისწინება ყველა ის დანახარჯი, რომლებზეც რეგულირებულ საწარმოს აქვს გადაწყვეტილების მიღების საშუალება და, შესაბამისად, შეუძლია მათზე ზეგავლენის მოხდენა.
2. რეგულირებული საწარმოსათვის სატარიფო რეგულირების პერიოდის (t+i) სატარიფო წლის კონტროლირებადი საოპერაციო დანახარჯები იანგარიშება შემდეგი ფორმულით:
 
[image: ][image: ] (6), 
სადაც: 
	i
	–
	სატარიფო წლის რიგითი ნომერი სატარიფო რეგულირების პერიოდში (1≤i≤n);

	cOPEX t+i
	–
	რეგულირებული ელექტროსადგურის კონტროლირებადი საოპერაციო დანახარჯები შესაბამისი სატარიფო წლისთვის (ლარი);

	cOPEX t-1
	–
	რეგულირებული ელექტროსადგურის კონტროლირებადი საოპერაციო დანახარჯები საბაზისო წლისთვის (ლარი);

	CPI t+j
	–
	ინფლაციის საპროგნოზო მაჩვენებელი ტარიფის გაანგარიშების და შესაბამისი სატარიფო წლისთვის, რომელიც განისაზღვრება საქართველოს ფინანსთა სამინისტროს მიერ მომზადებულ საპროგნოზო მონაცემებზე დაყრდნობით (პროცენტი);

	X t+j
	–
	ეფექტიანობის ფაქტორი ტარიფის გაანგარიშების და შესაბამისი სატარიფო წლისთვის (პროცენტი).

	–
	რეგულირებული ელექტროსადგურის კონტროლირებადი საოპერაციო დანახარჯების ის ნაწილი, რომელიც არ წარმოადგენს საბაზისო წლის ფაქტობრივ დანახარჯს, თუმცა კომისია მიზანშეწონილად მიიჩნევს მის ასახვას საპროგნოზო მაჩვენებლებზე დაყრდნობით. 


3. იმ შემთხვევაში, თუ ინფლაციის საპროგნოზო მაჩვენებელი უარყოფითი რიცხვია, სახელფასო ფონდთან მიმართებაში იგი გათვალისწინებული იქნება ნულოვანი მაჩვენებლით (CPI t+j =0%), ხოლო იმ შემთხვევაში, თუ აღემატება 5%-ს, სახელფასო ფონდთან მიმართებაში იგი გათვალისწინებული იქნება 5%-ის ოდენობით (CPI t+j =5%). 
4. რეგულირებული საწარმოს კონტროლირებადი საოპერაციო დანახარჯების ის ნაწილი, რომელიც სატარიფო რეგულირების პერიოდისთვის განისაზღვრება საპროგნოზო მონაცემებზე დაყრდნობით (spOPEXt+i), ან/და შეუძლებელია ამგვარი დანახარჯის დაპროგნოზირება, თუმცა წარმოადგენს კონტროლირებადი საოპერაციო დანახარჯის ამავე (spOPEXt+i) ნაწილს, ექვემდებარება კორექტირებას როგორც ზრდის, ასევე შემცირების მიმართულებით, წინამდებარე მეთოდოლოგიის IV თავში ასახული პრინციპების გათვალისწინებით.


მუხლი 12. არაკონტროლირებადი საოპერაციო დანახარჯები
1. არაკონტროლირებად საოპერაციო დანახარჯებში გაითვალისწინება ყველა ის დანახარჯი, რომელიც გამოწვეულია გარეშე ფაქტორებით და რომელზეც რეგულირებულ საწარმოს გადაწყვეტილების მიღება ან ზეგავლენის მოხდენა არ შეუძლია (გადასახადები, მოსაკრებლები, კომისიის რეგულირების საფასური, ბაზრის ოპერატორების საფასურები/ტარიფები და სხვა). 
2. სატარიფო რეგულირების პერიოდის თითოეული სატარიფო წლისთვის არაკონტროლირებადი საოპერაციო დანახარჯები განისაზღვრება საბაზისო წლის ფაქტობრივ მონაცემებზე დაყრდნობით, თუმცა ასევე შესაძლებელია განისაზღვროს სატარიფო რეგულირების პერიოდის საპროგნოზო ტექნიკურ-ეკონომიკური მონაცემების საფუძველზე.


მუხლი 13. უბალანსობის ხარჯი
1. საჯარო მომსახურების ვალდებულების მქონე ელექტროსადგურების ელექტროენერგიის დღით ადრე და დღიურ ბაზრებზე ელექტროენერგიის ვაჭრობის შედეგად წარმოქმნილი უბალანსობის ხარჯის გონივრული ოდენობის გაანგარიშებისას, კომისია ეყრდნობა განვლილი პერიოდის შემამსუბუქებელი და დამამძიმებელი უბალანსობის ღირებულების სალდირებულ მონაცემებს.
2. კომისია უფლებამოსილია, სატარიფო რეგულირების პერიოდისათვის უბალანსობის ხარჯის გონივრული ოდენობა  განსაზღვროს საპროგნოზო მონაცემებზე დაყრდნობით.


მუხლი 14. დანახარჯების გამიჯვნა (ალოკაცია)
დანახარჯების გამიჯვნა (ალოკაცია) განხორციელდება კომისიის მიერ 2014 წლის 30 ივლისის №14 დადგენილებით დამტკიცებული „ელექტროენერგეტიკის სექტორში დანახარჯების მარეგულირებელი აუდიტის წესის“  შესაბამისად.



თავი III. ტარიფის გაანგარიშება

მუხლი 15. რეგულირებული ელექტროსადგურის  ელექტროენერგიის წარმოების ტარიფი
1.  რეგულირებული ელექტროსადგურის ელექტროენერგიის წარმოების ტარიფი სატარიფო რეგულირების პერიოდისთვის იანგარიშება შემდეგი ფორმულით:

 (7),
სადაც:
	i
	–
	სატარიფო წლის რიგითი ნომერი სატარიფო რეგულირების პერიოდში (1≤i≤n);

	
	–
	საჯარო მომსახურების ვალდებულების მქონე ელექტროსადგურის  ელექტროენერგიის წარმოების ტარიფი სატარიფო რეგულირების პერიოდისთვის (თეთრი/კვტსთ);

	
	–
	საჯარო მომსახურების ვალდებულების მქონე ელექტროსადგურის  რეგულირებადი დანახარჯების ბაზა სატარიფო რეგულირების პერიოდის შესაბამისი სატარიფო წლისთვის (ლარი);

	
	–
	საჯარო მომსახურების ვალდებულების მქონე ელექტროსადგურის მიერ ელექტროენერგიის ბაზრებზე (მათ შორის, საბალანსო ბაზარზე) რეალიზებული ელექტროენერგიის ოდენობა სატარიფო რეგულირების პერიოდის შესაბამისი სატარიფო წლისთვის (კვტ.სთ).




მუხლი 16. ელექტროენერგიის ოდენობა  
ტარიფების გაანგარიშებისას საჯარო მომსახურების ვალდებულების მქონე ელექტროსადგურის მიერ ელექტროენერგიის ბაზრებზე გასაყიდი ელექტროენერგიის ოდენობა განისაზღვრება საპროგნოზო მაჩვენებლებზე დაყრდნობით.

თავი IV. ტარიფის კორექტირება

მუხლი 17. ტარიფის კორექტირების პრინციპები და ძირითადი მექანიზმები
1. მეთოდოლოგია ტარიფის გაანგარიშებისას ითვალისწინებს დაგეგმილი მაჩვენებლების ასახვას რეგულირებადი დანახარჯების ბაზაში. შესაბამისად, კომისია სატარიფო რეგულირების პერიოდის თითოეული წლისთვის ტარიფების კორექტირებას განახორციელებს დანახარჯების კორექტირების მაჩვენებლით.


მუხლი 18. ელექტროენერგიის წარმოების ტარიფების კორექტირება
1. თითოეული სატარიფო რეგულირების პერიოდის ელექტროენერგიის წარმოების ტარიფი ექვემდებარება კორექტირებას და ეფუძნება შემდეგ ფაქტორებს:
ა) კაპიტალური დანახარჯები;
ბ) კონტროლირებადი საოპერაციო დანახარჯების საპროგნოზო ნაწილი;
გ) არაკონტროლირებადი საოპერაციო დანახარჯები;
დ) ელექტროენერგიის ოდენობა.
2. დანახარჯების კორექტირების მაჩვენებელი შესაბამისი (t+i) სატარიფო წლისთვის დროში ფულის ღირებულების გათვალისწინებით იანგარიშება შემდეგი ფორმულით:

(8),
სადაც:
	i
	–
	სატარიფო წლის რიგითი ნომერი სატარიფო რეგულირების პერიოდში (1≤i≤n);

	TVCORRt+i
	–
	დანახარჯების კორექტირების მაჩვენებელი დროში ფულის ღირებულების გათვალისწინებით შესაბამისი სატარიფო წლისთვის (ლარი)

	CORRt+i 
	–
	კორექტირებას დაქვემდებარებული (t-(n+1)+i) წლის კორექტირება, რომელიც აისახება (t+i) სატარიფო წლის რეგულირებადი დანახარჯების ბაზაში (ლარი); 

	rd (t-(n+1)+i+j)
	–
	დროში ფულის ღირებულების განაკვეთი, რომელიც შესაბამისი სატარიფო წლისთვის მოქმედი სესხის ღირებულების ტოლია (პროცენტი).


3. დანახარჯების კორექტირების მაჩვენებელი შესაბამისი სატარიფო წლისთვის იანგარიშება შემდეგი ფორმულით:

 (9),

სადაც:
	i
	–
	სატარიფო წლის რიგითი ნომერი სატარიფო რეგულირების პერიოდში (1≤i≤n);

	CORR t+i 
	–
	კორექტირებას დაქვემდებარებული (t-(n+1)+i) წლის კორექტირება, რომელიც აისახება (t+i) სატარიფო წლის რეგულირებადი დანახარჯების ბაზაში (ლარი);

	cCAPEX t-(n+1)+i
	–
	შემოსავლის კორექტირება, რომელიც გამოწვეულია (t-(n+1)+i) წლის ფაქტობრივ და დაგეგმილ კაპიტალურ დანახარჯებს შორის სხვაობით (ლარი);

	corrOPEX t-(n+1)+i
	–
	შემოსავლის კორექტირება, რომელიც გამოწვეულია (t-(n+1)+i) წლის ფაქტობრივ და დაგეგმილ საოპერაციო დანახარჯებს შორის სხვაობით და ასევე ფაქტობრივ და დაგეგმილ ინფლაციის მაჩვენებლებს შორის სხვაობით (ლარი);

	
	–
	შემოსავლის კორექტირება, რომელიც გამოწვეულია კორექტირებას დაქვემდებარებული (t-(n+1)+i) სატარიფო წლის ფაქტობრივ და დაპროგნოზებულ უბალანსობის ხარჯებს შორის სხვაობით (ლარი);

	cRev t-(n+1)+i 
	–
	შემოსავლის კორექტირება, რომელიც გამოწვეულია (t-(n+1)+i) წლის ელექტროენერგიის ფაქტობრივ და დაგეგმილ ოდენობებს შორის სხვაობით (ლარი).



4. კომისია უფლებამოსილია, მომდევნო სატარიფო რეგულირების პერიოდის შესაბამის ტარიფში ასახოს დანახარჯების მარეგულირებელი აუდიტის ფარგლებში წარმოდგენილი რეგულირებული ელექტროსადგურის ტარიფის გაანგარიშების წლის კაპიტალური დანახარჯების კორექტირების, ასევე ტარიფის გაანგარიშების წლის გასული თვეების ფაქტობრივ მონაცემებზე დაყრდნობით გაანგარიშებული სალტეზე გაცემული ელექტროენერგიის ფაქტობრივი ოდენობით მიღებული შემოსავლების კორექტირების მაჩვენებლები, რომლებიც გაიანგარიშება ამ თავში ასახული პრინციპების შესაბამისად.
5. იმ შემთხვევაში, თუ რეგულირებული საწარმოს მფლობელობაში არსებული რეგულირებულ ელექტროსადგურთან მიმართებაში აღარ ვრცელდება საჯარო მომსახურების ვალდებულება, აღნიშნული ელექტროსადგურის დანახარჯების კორექტირების მაჩვენებელს, რომელიც გაიანგარიშება ამ თავში ასახული პრინციპების შესაბამისად ვალდებულებისგან გათავისუფლების მომენტისათვის, კომისია გაითვალისწინებს ამავე რეგულირებული საწარმოს მფლობელობაში არსებული,  სხვა რეგულირებული ელექტროსადგურის/ელექტროსადგურების რეგულირებადი დანახარჯების ბაზის გაანგარიშებისას მეთოდოლოგიაში ასახული პრინციპების გათვალისწინებით.
6. კომისია უფლებამოსილია რეგულირებული საწარმოს რეგულირებადი დანახარჯების ბაზა შეამციროს კომისიის მიერ 2014 წლის 30 ივლისის №14 დადგენილებით დამტკიცებული „ელექტროენერგეტიკის სექტორში დანახარჯების მარეგულირებელი აუდიტის წესის“ V და VI თავების შესაბამისად.


მუხლი 19. კაპიტალური დანახარჯების კორექტირება
1. თუ რეგულირებული საწარმოს რეგულირებადი აქტივების ბაზის ღირებულება ან/და წლიური ცვეთა კონკრეტული სატარიფო წლისათვის განსხვავდება ამავე წლის შესაბამისი დაგეგმილი მაჩვენებლებისაგან, ტარიფის კორექტირება ხდება ამ მუხლის მე-2 პუნქტის შესაბამისად,  მეთოდოლოგიის მე-7 მუხლში ასახული პრინციპების გათვალისწინებით.
2. რეგულირებული საწარმოს კაპიტალური დანახარჯების კორექტირება შესაბამისი წლისათვის იანგარიშება შემდეგი ფორმულებით:

 (10),

სადაც:
	cCAPEX
	–
	კაპიტალური დანახარჯების კორექტირება კონკრეტული წლისთვის (ლარი);

	cRet
	–
	ამონაგების კორექტირება კონკრეტული წლისათვის (ლარი);

	cD 
	–
	ცვეთის კორექტირება კონკრეტული საკორექტირებო წლისთვის (ლარი);



cRet = (aRAB – pRAB) × WACC (11),
სადაც:
	cRet
	–
	ამონაგების კორექტირებული ღირებულება შესაბამისი წლისთვის (ლარი);

	aRAB
	–
	რეგულირებადი აქტივების ბაზის ფაქტობრივი ღირებულება შესაბამისი წლისთვის (ლარი);

	pRAB
	–
	რეგულირებადი აქტივების ბაზის დაგეგმილი ღირებულება სატარიფო რეგულირების პერიოდის შესაბამისი სატარიფო წლისთვის (ლარი);

	WACC 
	–
	კაპიტალის საშუალო შეწონილი ღირებულება, რომელიც მოქმედებს შესაბამის წლისთვის (პროცენტი);



cD = (aD – pD) (12),
 სადაც:
	cD
	–
	კორექტირებული წლიური ცვეთა/ამორტიზაციის ღირებულება შესაბამისი სატარიფო წლისთვის (ლარი);

	aD
	–
	ფაქტობრივი წლიური ცვეთა/ამორტიზაციის ღირებულება შესაბამისი სატარიფო წლისთვის (ლარი);

	pD(t–1) 
	–
	დაგეგმილი წლიური ცვეთა/ამორტიზაციის ღირებულება შესაბამისი სატარიფო წლისთვის (ლარი).


3.	კომისია უფლებამოსილია, სატარიფო წელს ფაქტობრივად განხორციელებული სამშენებლო, სარემონტო ან სარეკონსტრუქციო სამუშაოების ღირებულების დადგენის მიზნით, რეგულირებულ საწარმოს მოსთხოვოს აკრედიტირებული ორგანოს მიერ გაცემული საექსპერტო დასკვნის წარმოდგენა ყველა საინვესტიციო პროექტისთვის ან შესაბამისი შერჩევის გზით განსაზღვრული კონკრეტული საინვესტიციო პროექტებისთვის.
4. კონკრეტული სატარიფო წლის იმ საინვესტიციო პროექტებთან მიმართებაში, რომელთა ექსპერტიზის მიერ დადასტურებული ღირებულება ნაკლებია საინვესტიციო გეგმის ფაქტობრივი განხორციელების შესახებ რეგულირებული საწარმოს მიერ წარმოდგენილ ანგარიშში ასახული ამავე პროექტების ღირებულებაზე, კომისია გაიანგარიშებს ზემოაღნიშნული საინვესტიციო პროექტების ექსპერტიზის მიერ დადასტურებულ ღირებულებასა და საინვესტიციო გეგმის ფაქტობრივი განხორციელების შესახებ წარმოდგენილ ანგარიშში ასახულ ღირებულებებს შორის სხვაობის პროცენტულ ოდენობას შესაბამისი სატარიფო წლის საექსპერტო დასკვნების წარმოდგენის მიზნით კომისიის მიერ შერჩეულ საინვესტიციო პროექტების საინვესტიციო გეგმის ფაქტობრივი განხორციელების შესახებ წარმოდგენილ ანგარიშში ასახულ  ჯამურ ღირებულებასთან მიმართებაში.
5. კომისია კონკრეტული სატარიფო წლის იმ სამშენებლო, სარეაბილიტაციო ან სარეკონსტრუქციო ტიპის  საინვესტიციო პროექტების ღირებულებებს, რომელთა დადასტურებაც არ მომხდარა შესაბამისი საექსპერტო დასკვნების საფუძველზე, შეამცირებს ამ მუხლის მე-3 პუნქტის შესაბამისად გაანგარიშებული პროცენტული ოდენობით.


მუხლი 20. საოპერაციო დანახარჯების კორექტირება 
თუ კონკრეტულ წელს რეგულირებული საწარმოს მიერ ფაქტობრივად გაწეული საოპერაციო დანახარჯები განსხვავდება დაგეგმილი საოპერაციო დანახარჯების ოდენობისაგან, მაშინ აღნიშნული წლის საოპერაციო დანახარჯების კორექტირებული ოდენობა იანგარიშება შემდეგი ფორმულით:

corrOPEX = (a ncOPEX – p ncOPEX) + (a spOPEX – p spOPEX) + cINFL (13),
სადაც:
	corrOPEX 
	–
	საოპერაციო დანახარჯების კორექტირებული ოდენობა შესაბამისი სატარიფო წლისთვის (ლარი);

	a ncOPEX 
	–
	არაკონტროლირებადი საოპერაციო დანახარჯების ფაქტობრივი ოდენობა შესაბამისი სატარიფო წლისთვის (ლარი);

	p ncOPEX 
	–
	არაკონტროლირებადი საოპერაციო დანახარჯების დაგეგმილი ოდენობა შესაბამისი სატარიფო წლისთვის (ლარი);

	a spOPEX
	–
	კორექტირებას დაქვემდებარებული კონტროლირებადი საოპერაციო დანახარჯების ფაქტობრივი ოდენობა შესაბამისი სატარიფო წლისთვის (ლარი);

	p spOPEX
	–
	კორექტირებას დაქვემდებარებული კონტროლირებადი საოპერაციო დანახარჯების დაგეგმილი ოდენობა შესაბამისი სატარიფო წლისთვის (ლარი);

	cINFL
	–
	კონტროლირებადი საოპერაციო დანახარჯების კორექტირებული ოდენობა შესაბამისი სატარიფო წლისთვის, რომელიც გამოწვეულია ინფლაციის ფაქტობრივ და დაგეგმილ მაჩვენებლებს შორის სხვაობით (ლარი).



მუხლი 21. უბალანსობის ხარჯის კორექტირება 
თუ კონკრეტულ წელს რეგულირებული საწარმოს მიერ ელექტროენერგიის ბაზრებზე ელექტროენერგიით ვაჭრობისას წარმოქმნილი უბალანსობის ხარჯის ფაქტობრივი ოდენობა განსხვავდება ამავე წლისთვის დაპროგნოზებული უბალანსობის ხარჯის ოდენობისაგან, მაშინ აღნიშნული წლის უბალანსობის ხარჯი ექვემდებარება კორექტირებას, რომელიც იანგარიშება შემდეგი ფორმულით:

corrIC = a IC – p IC (14),

სადაც:
	corrIC 
	–
	უბალანსობის ხარჯის საკორექტირებელი ოდენობა შესაბამისი სატარიფო წლისთვის (ლარი);

	a IC
	–
	უბალანსობის ხარჯის ფაქტობრივი ოდენობა შესაბამისი სატარიფო წლისთვის (ლარი);

	p IC
	–
	უბალანსობის ხარჯის საპროგნოზო ოდენობა შესაბამისი სატარიფო წლისთვის (ლარი);




მუხლი 22. ელექტროენერგიის ოდენობით მიღებული შემოსავლების კორექტირება
1. თუ კონკრეტული სატარიფო წლისთვის რეგულირებული საწარმოს მიერ ფაქტობრივად წარმოებული ელექტროენერგიისა ოდენობა განსხვავდება დაგეგმილი ოდენობისაგან, მაშინ აღნიშნული წლის შემოსავლების კორექტირებული ოდენობა იანგარიშება შემდეგი ფორმულით:

cREV = (aE – pE) × T (15),
სადაც:
	cREV 
	–
	შემოსავლების კორექტირებული ოდენობა სატარიფო რეგულირების პერიოდის შესაბამისი სატარიფო წლისთვის (ლარი);

	aE 
	–
	რეგულირებული ელექტროსადგურის მიერ წარმოებული ელექტროენერგიის ორგანიზებულ ბაზრებზე (მათ შორის საბალანსო ბაზარზე) რეალიზებული ფაქტობრივი ოდენობა სატარიფო რეგულირების პერიოდის შესაბამისი სატარიფო წლისთვის (კვტსთ);

	pE 
	–
	რეგულირებული ელექტროსადგურის მიერ წარმოებული ელექტროენერგიის ორგანიზებულ ბაზრებზე (მათ შორის საბალანსო ბაზარზე) რეალიზებული დაგეგმილი ოდენობა სატარიფო რეგულირების პერიოდის შესაბამისი სატარიფო წლისთვის (კვტსთ);

	T 
	–
	ტარიფი სატარიფო რეგულირების პერიოდის შესაბამისი სატარიფო წლისთვის (თეთრი/კვტსთ).


2. კომისია არ გამოიყენებს ამ მუხლის პირველი პუნქტით განსაზღვრულ კორექტირების მექანიზმს იმ შემთხვევაში, თუ სალტეზე გაცემული ელექტროენერგიის ფაქტობრივი ოდენობის დანაკლისი დაგეგმილთან მიმართებაში გამოწვეულია რეგულირებული საწარმოს მიზეზით.


მუხლი 23. ტარიფების კორექტირება სატარიფო რეგულირების პერიოდის განმავლობაში
1. იმ შემთხვევაში, თუ რეგულირებული საწარმოს წლიური ანგარიშის ანალიზის შედეგად გამოვლინდება, რომ საანგარიშო წლის კორექტირების მოცულობა (CORR t+i ) უდრის ან აღემატება შესაბამის წელს ტარიფით მისაღები შემოსავლის 10%-ს დადებითი ან უარყოფითი ნიშნით, კომისია ვალდებულია, განახორციელოს კორექტირებას დაქვემდებარებული კომპონენტების დანახარჯების მარეგულირებელ აუდიტი, რათა განსაზღვროს კორექტირების ზუსტი მოცულობა.
2. ამ მუხლის პირველი პუნქტით გათვალისწინებული წლიური ანგარიშის ანალიზის შედეგად კორექტირების მოცულობის განსაზღვრისას არ გაითვალისწინება მეთოდოლოგიის საფუძველზე ტარიფის გაანგარიშებისთვის ჩატარებული რეგულირებული საწარმოს დანახარჯების მარეგულირებელი აუდიტით არაგონივრულად მიჩნეული დანახარჯები.
3. თუ ამ მუხლის პირველი პუნქტით განსაზღვრული დანახარჯების მარეგულირებელი აუდიტის შედეგად დაზუსტებული კორექტირების მოცულობა (CORR t+i ) უდრის ან აღემატება შესაბამის წელს ტარიფით მისაღები შემოსავლის 10%-ს დადებითი ან უარყოფითი ნიშნით, კომისია განახორციელებს სატარიფო რეგულირების პერიოდზე რეგულირებული საწარმოსათვის დადგენილი ტარიფების სატარიფო რეგულირების პერიოდის განმავლობაში ცვლილებას.
4.	იმ შემთხვევაში, თუ სატარიფო რეგულირების პერიოდის მიმდინარეობისას, კომისიის მიერ შეთანხმებულ რეგულირებული ელექტროსადგურის საინვესტიციო გეგმაში შეტანილი ცვლილებებით გამოწვეული კაპიტალური დანახარჯების კორექტირების მოცულობა აჭარბებს ამავე სატარიფო რეგულირების პერიოდისთვის განსაზღვრული რეგულირებადი დანახარჯების ბაზის საშუალო წლიური ოდენობის 10%-ს, კომისია უფლებამოსილია, განახორციელოს კაპიტალური დანახარჯების კორექტირების კომპონენტით სატარიფო რეგულირების პერიოდზე რეგულირებული ელექტროსადგურისთვის დადგენილი ტარიფების კორექტირება აღნიშნული გარემოების დადგომის მომდევნო სატარიფო წლის დასაწყისიდან ამ თავში ასახული პრინციპების შესაბამისად.
7. ამ მუხლით გათვალისწინებული გარემოების დადგომის შემთხვევაში, სატარიფო განაცხადის წარმოდგენისას, რეგულირებულ საწარმოზე არ ვრცელდება მეთოდოლოგიის 25-ე მუხლის პირველი პუნქტით განსაზღვრული მოთხოვნები.

თავი V. ტარიფების დადგენისა და განაცხადის წარდგენის პროცედურები

მუხლი 24. ტარიფის დასადგენად წარსადგენი დოკუმენტაცია
1. ტარიფის დადგენის მიზნით რეგულირებული საწარმო ვალდებულია ტარიფის გაანგარიშების წელს, მეთოდოლოგიის 25-ე მუხლის პირველი პუნქტით განსაზღრულ ვადაში კომისიას წარუდგინოს სატარიფო განაცხადი.
2. სატარიფო განაცხადის ფორმებსა და თანდართული დოკუმენტაციის ჩამონათვალს ამტკიცებს კომისია ინდივიდუალური ადმინისტრაციულ-სამართლებრივი აქტით.
3. სატარიფო განაცხადთან ერთად რეგულირებულმა საწარმომ კომისიას ასევე უნდა წარმოუდგინოს ფინანსური ანგარიშგების საერთაშორისო სტანდარტების შესაბამისად შედგენილი და აუდირებული ფინანსური ანგარიშგება.
4. იმ შემთხვევაში, თუ რეგულირებული საწარმოს მიერ სატარიფო განაცხადი წარმოდგენილია მოქმედი კანონმდებლობით განსაზღვრული საბაზისო წლის წლიური ანგარიშის წარმოდგენის ვადის ამოწურვამდე და მეთოდოლოგიის ფარგლებში რეგულირებულ საწარმოს პირველად უდგინდება ტარიფი, კომისია ტარიფის გაანგარიშებისას დაეყრდნობა უახლოესი პერიოდის აუდირებულ მონაცემებს. იმ შემთხვევაში, თუ რეგულირებულ საწარმოს არ გააჩნია საბაზისო წლის მონაცემები, რეგულირებული საწარმო უფლებამოსილია, სატარიფო განაცხადით წარადგინოს საპროგნოზო მონაცემები.
5. კომისია უფლებამოსილია რეგულირებულ საწარმოს მოსთხოვოს სხვა დამატებითი ინფორმაციის ან/და სხვადასხვა სახის დასკვნის წარმოდგენა, რომელსაც იგი საჭიროდ მიიჩნევს.
6. სატარიფო განაცხადისა და მასზე თანდართული მასალების სისწორეზე პასუხისმგებლობა ეკისრება სატარიფო განაცხადის წარმომდგენს.


მუხლი 25. ტარიფის დადგენის ვადები და პროცედურები
1. რეგულირებული საწარმო ვალდებულია სატარიფო განაცხადი კომისიაში წარადგინოს არაუგვიანეს ტარიფის გაანგარიშების წლის 4 ივლისისა. თუ აღნიშნული თარიღი ემთხვევა არასამუშაო დღეს, მაშინ სატარიფო განაცხადი წარდგენილი უნდა იქნეს მომდევნო სამუშაო დღეს.
2. კომისია სატარიფო განაცხადის დამტკიცებულ ფორმასთან შესაბამისობას და მის სისრულეს განიხილავს სატარიფო განაცხადის წარდგენიდან 3 სამუშაო დღის ვადაში.
3. თუ წარმოდგენილი სატარიფო განაცხადი არ შეესაბამება კომისიის მიერ დამტკიცებულ ფორმებს ან წარმოდგენილია არასრულყოფილად, კომისია განმცხადებელს ხარვეზის აღმოსაფხვრელად წერილობით განუსაზღვრავს ვადას არაუმეტეს 30 სამუშაო დღისა. ეს ვადა განმცხადებლის მოთხოვნით შეიძლება გაგრძელდეს მხოლოდ ერთხელ, არაუმეტეს 15 სამუშაო დღის ვადით. 
4. იმ შემთხვევაში, თუ ამ მუხლის მე-3 პუნქტით განსაზღვრულ ვადაში რეგულირებული საწარმო კომისიაში არ წარმოადგენს მოთხოვნილ ინფორმაციას, კომისიის გადაწყვეტილებით სატარიფო განაცხადი რჩება განუხილველად.
5. კომისია უფლებამოსილია მიიღოს შესაბამისი გადაწყვეტილება და თავისი ინიციატივით გადახედოს რეგულირებული საწარმოს ტარიფებს. ამ შემთხვევაში საწარმოს მიერ საჭირო ინფორმაციისა და დოკუმენტაციის წარდგენის პირობები განისაზღვრება კომისიის შესაბამისი გადაწყვეტილებით.
6. სრულყოფილად წარმოდგენილი სატარიფო განაცხადის მიღების ან ამ მუხლის მე-5 პუნქტით გათვალისწინებულ შემთხვევაში კომისიის გადაწყვეტილებით იწყება საჯარო ადმინისტრაციული წარმოება და შესაბამისი ცნობა ქვეყნდება კომისიის ვებგვერდზე.
7. სატარიფო განაცხადის განხილვა კომისიაში მიმდინარეობს საქართველოს კანონმდებლობით გათვალისწინებული საჯარო ადმინისტრაციული წარმოების წესით. 
8. სატარიფო განაცხადის განხილვისას, საბოლოო გადაწყვეტილების მიღებამდე, კომისია უფლებამოსილია, მოაწყოს შეხვედრები ან/და საჯარო სხდომები აღნიშნულ სატარიფო განაცხადთან დაკავშირებით.



თავი VI. გარდამავალი დებულებები

მუხლი 26. გარდამავალი დებულება
1. 2018-2020 წლების სატარიფო რეგულირების პერიოდისთვის კაპიტალის საშუალო შეწონილი ღირებულების (WACC) შეადგენს 16.40%-ს, რომლის კომპონენტების სიდიდეები განისაზღვრება შემდეგნაირად:
ა) ურისკო საპროცენტო განაკვეთი (rrf)  – 12.22%;
ბ) სესხის ღირებულება (rd) – 12.93%;
გ) ბაზრის რისკის პრემია (mp) – 6.17%;
დ) ქვეყნის დეფოლტ რისკი (ds) – 4.16%;
ე) ქვეყნის რისკი (cr) – 5.12%;
ვ) სექტორული რისკის კოეფიციენტი (β) –	0.84.
2. 2021-2023 წლების სატარიფო რეგულირების პერიოდისთვის კაპიტალის საშუალო შეწონილი ღირებულების განაკვეთი (WACC) შეადგენს 15.39%-ს, რომლის კომპონენტების და მოკლევადიანი სესხის საპროცენტო განაკვეთის (rsd) სიდიდეები განისაზღვრება შემდეგნაირად:
ა) ურისკო საპროცენტო განაკვეთი (rrf) – 10.24%;
ბ) სესხის ღირებულება (rd) – 13.19%;
გ) ბაზრის რისკის პრემია (mp) – 5.55%;
დ) ქვეყნის დეფოლტ რისკი (ds) – 3.53%;
ე) ქვეყნის რისკი (cr) – 4.41%;
ვ) სექტორული რისკის კოეფიციენტი (β) – 0.86;
ზ) მოკლევადიანი სესხის საპროცენტო განაკვეთი (rsd) – 12.13%.
[bookmark: _GoBack]3. 2018 წლის პირველ იანვრამდე მოქმედი ტარიფების კორექტირების მიზნებისთვის დროში ფულის ღირებულების განაკვეთი აღნიშნულ თარიღამდე პერიოდზე კომისიის მიერ ამავე პერიოდზე დადგენილი კაპიტალის საშუალო შეწონილი ღირებულების (13.54%) ტოლია.
4. 2021-2023 წლების სატარიფო რეგულირების პერიოდისთვის ზოგადი ეფექტიანობის ფაქტორი (Xზოგ) უდრის 1%-ს, ხოლო ინდივიდულაური ეფექტიანობის ფაქტორი (Xინდ) – 0-ს.
5. ელექტროენერგიის წარმოების ლიცენზიატის მფლობელობაში არსებული ელექტროსადგურის სატარიფო რეგულირებისაგან გათავისუფლების შემთხვევაში, აღნიშნული ელექტროსადგურის დანახარჯების კორექტირების მაჩვენებელს, რომელიც გაიანგარიშება მეთოდოლოგიის IV თავში ასახული პრინციპების შესაბამისად სატარიფო რეგულირებისაგან გათავისუფლების მომენტისათვის, კომისია გაითვალისწინებს ამავე ლიცენზიატის საკუთრებაში არსებული, რეგულირებული ელექტროსადგურ(ებ)ის დანახარჯების ბაზის გაანგარიშებისას ამ მეთოდოლოგიაში ასახული პრინციპების გათვალისწინებით.

